WIIK พุ่งกว่า 5% ซื้อขายทะลุ 100 ลบ. จับตาประกาศกำไรปี 63 โตกระโดด!
WIIK พุ่งกว่า 5% มูลค่าซื้อขายทะลัก ภาคเช้าทะลุ 100 ลบ. จับตาประกาศกำไรปี 63 โตกระโดด!
WIIK พุ่งกว่า 5% มูลค่าซื้อขายทะลัก ภาคเช้าทะลุ 100 ลบ. จับตาประกาศกำไรปี 63 โตกระโดด!
18 ก.พ. 2564

ผู้สื่อข่าวรายงานว่า ราคาหุ้นบริษัท วิค จำกัด (มหาชน) หรือ WIIK ล่าสุด ณ เวลา 11.43 น. อยู่ที่ระดับ 2.64 บาท ปรับตัวขึ้น 0.14 บาท หรือ 5.60% สูงสุดที่ระดับ 2.66 บาท ต่ำสุดที่ระดับ 2.48 บาท ด้วยมูลค่าการซื้อขาย 106 ล้านบาท

โดยคาดการณ์ว่าราคาหุ้นปรับตัวขึ้นอย่างมีนัยสำคัญ สาเหตุมาจากการเข้าซื้อเก็งกำไรก่อนประกาศผลการดำเนินงานประจำปี 2563 โดยคาดว่าจะออกมาเติบโตอย่างโดดเด่นเมื่อเทียบกับช่วงเดียวกันเมื่อปีก่อน เนื่องจากผลการดำเนินงานงวด 9 เดือนแรก บริษัทมีกำไรสุทธิสูงถึง 78.44 ล้านบาท จากปี 2562 ทั้งมีมีกำไรสุทธิเพียง 21.57 ล้านบาท
ทั้งนี้ ภาพรวมของผลการดาเนินงานในไตรมาส 3/2563 ที่ผ่านมาจะเห็นว่า บริษัทมีกำไรสุทธิเพิ่มขึ้นอย่างมีนัยสำคัญ เป็นผลจากการส่งมอบงานที่มีอยู่ใน Backlog รวมทั้งปริมาณงานที่รับและส่งมอบในไตรมาส 3 เพิ่มขึ้น โดยเป็นงานจากเขตอุตสาหกรรมพิเศษภาคตะวนออก (EEC) และโครงการของการประปาส่วนภูมิภาค
อนึ่ง WIIK เป็นผู้ผลิต, จำหน่าย และให้บริการที่ปรึกษาและคำแนะนำเกี่ยวกับการวางแผนงานติดตั้งระบบท่อ และให้บริการติดตั้งท่อและข้อต่อท่อพลาสติกชนิด HDPE (High Density Polyethylene) ชนิด LDPE (Low Density Polyethylene) ชนิดโพลีโพรไพลีน (Polypropylene) ท่อ Weholite Spiro และ WehoTank โดยเป็นผู้ผลิตที่มีศักยภาพในการผลิตสูงและมีคุณภาพเป็นที่ยอมรับในระดับสากล
ขณะที่ บล.คิงฟอร์ด แนะนำ ซื้อเก็งกำไร แนวรับ 2.50 บาท แนวต้าน 2.60-2.80 บาท Stop loss 2.40 บาท